钦定古今图书集成/明伦汇编/氏族典/第190卷 > 萧特烈
## 钦定古今图书集成/明伦汇编/氏族典/第190卷 > 萧特烈

按《辽史萧特烈传》：“特烈，字讹都碗，遥辇洼可汗宫分
人。乾统中，入宿卫，出为顺义军节度使。天庆四年，同
知咸州路兵马事。五年，以兵败夺节度使。保大元年，
迁隗古部节度使。及天祚在山西集群牧兵，特烈为
副统军，寻为中军都统。天祚决意奔夏，从臣切谏不
听。特烈遂劫梁王雅里奔西北诸部，伪立为帝。特烈”
自为枢密使。雅里卒，欲择可立者，会耶律兀直言木
烈才德纯备，遂僭立焉，特烈伪职如故。未三旬，与术
烈俱为乱兵所杀。